Ulrik Frederik Anton de Schouboe

Ulrik Frederik Anton de Schouboe (født 5. juni 1782 i Bergen, død 18. desember 1863 i Christiania) var en norsk embetsmann.

Schouboe var sønn av stiftsamtmann Christian de Schouboe og Anna Magdalene Müller, og bror av Oluf Borch de Schouboe. Han ble student i 1801 og cand. jur. i 1804, og var fra 1807 ansatt i Danske kancelli. I 1812 ble han utnevnt til amtmann i Stavanger amt, i 1814 i Lister og Mandal amt og i 1815 i Nedenes amt. Fra 1837 til 1859 var han statssekretær.

16.01.1845 søkte Schouboe om myndighet for sine fire døtre, nøyaktig et halvt år før Lov om større myndighet for ugifte kvinner ble lov. Schouboe hadde i 1812 ektet en søster til sin brors hustru, Ottilie Christopherine Jacobine von Munthe af Morgenstierne (1787-1829), datter av stiftsamtmann Caspar Wilhelm von Munthe af Morgenstierne og Anna Petra Catharina de Flindt.

Referanser

Litteratur 
 Tallak Lindstøl: Stortinget og statsraadet. Kristiania: Steenske bogtrykkeri, 1914
 Norsk Forfatter-Lexikon 1814–1880

Norske amtmenn
Fylkesmenn i Rogaland
Fylkesmenn i Aust-Agder
Fylkesmenn i Vest-Agder
Norske statssekretærer